Galerak berreskuratzeko bigarren kanala

Bigarren kanala FEC () mota bat da. Galerak berreskuratzeko erabiltzen daComputer Networking: A Top-Down Approach (6th Edition) F.Kurose W. Ross. FEC fluxu originaleko paketeei informazio erredundantea gehitzean datza. Informazio erredundante hori erabiliko da galdutako paketea berreraikitzeko osotasunean edo partzialki, datu transmisio tasa pixkat handitutako kostuarekin.

Kanal osagarriekin informazio erredundante hori audioaren erresoluzio gutxiagoko fluxua daSender based repair of damaged audio streams. Colin Perkins. Beraz, irudian ikusten den moduan, aurreko paketearen kopia txertatzen da, kalitate txikiagoa duena. Ondorioz, paketeren bat galduz gero hurrengo paketetik lortu ahal izango da informazioa, nahiz eta kalitate gutxiagokoa izan. Erreprodukzio atzerapena oso gutxi handitzen da, bi pakete jasotzearekin nahikoa duelako hartzaileak erreprodukzioarekin hasteko.

Irudiko adibidean kanal osagarri bakarra erabili da, beraz, bi pakete jarrai galduz gero ezin izango dira bi paketeak berreskuratu. Horregatik kanal bat erabili beharrean gehiago erabil daitezke, eta horrela pakete jarraiak galtzearen eragina ezaba daiteke. Baina transmisioko banda zabalera eta transmisio atzerapena handituko da.

 Erreferentziak 

 Kanpo estekak 

Kategoria:Informatika